Proiect

Consiliul Raional Hîncești al Sindicatului Educaţiei şi Ştiinţei

*HOTĂRÎRE*

 06 martie 2014 or. Hîncești

**Cu privire la convocarea adunărilor**

**de dare de seamă şi alegeri a organelor sindicale**

 **în organizaţiile sindicale ale raionului Hîncești**

 Sindicatul Educaţiei şi Ştiinţei se apropie de o etapă importantă în activitatea sa – campania de dare de seamă şi alegere a organelor sindicale de toate nivelurile.

 Etapa alegerilor este un moment important de totalizare a activităţii sindicale într-o perioadă de 5 ani. Desfăşurarea campaniei de dare de seamă şi alegeri în sindicat este un moment de maximă responsabilitate, care, în cazul dacă este organizată conform rigorilor procedurale are drept efect consolidarea organizaţiei, menţinerea unităţii şi amplificarea imaginii pozitive a sindicatului. Totodată, aceasta poate contribui la creşterea autorităţii liderului şi credibilităţii organizaţiei.

 În conformitate cu Statutul Sindicatului Educaţiei şi Ştiinţei alegerile au loc de jos în sus, începând cu organizaţiile primare (de nivelul I), ulterior în organizaţiile de nivelul II şi cu atribuţii de nivelul II şi, finalizează cu desfăşurarea Congresului SEŞ.

 În această ordine de idei şi în legătură cu expirarea, în anul 2014, a mandatelor organelor sindicale de nivelul I, nivelul II şi cu atribuţii de nivelul II ,

**Consiliul Raional Hîncești al Sindicatului Educaţiei şi Ştiinţei**

**H O T Ă R Ă Ş T E :**

1. Se consideră oportună convocarea adunărilor de dare de seamă şi alegeri a organelor sindicale în organizaţiile sindicale, în conformitate cu prevederile Statutului Sindicatului Educaţiei şi Ştiinţei. În scopul desfăşurării unor alegeri bine organizate, se stabilesc următoarele termene:

 1.1.**Martie – mai 2014:** organizatorii sindicali (pentru organizaţiile sindicale primare cu un număr mai mic de 15 membri), comitetele sindicale ale organizaţiilor sindicale primare ale instituţiilor de învățămînt preuniversitar.

 1.2. **Iunie - iulie 2014:** organizatorii sindicali (pentru organizațiile sindicale primare cu un număr mai mic de 15 membri), comitetele sindicale ale instituțiile de învățămînt preșcolar.

 1.3. **Septembrie 2014** Conferința raională de dare de seamă și alegeri.

1. Preşedinţii organelor sindicale vor examina la şedinţele comitetelor sindicale (sau organizației sindicale) chestiunea privind convocarea adunărilor de dare de seamă şi alegeri. Data și ora desfășurării adunării vor fi anunțate pînă la **17 martie 2014** Consiliului Raional Hîncești al Sindicatului Educației și Științei.

3. Se stabileşte următoarea normă de reprezentare a membrilor de sindicat la Conferința de dare de seamă și alegeri în organizația sindicală raională a Sindicatului Educaţiei şi Ştiinţei :

**1 delegat de la 40 membri de sindicat.** Organizaţiile sindicale ale instituțiilor, care întrunesc un număr mai mic de 40 membri au dreptul la un delegat.

1. Responsabilitatea pentru realizarea prezentei hotărâri îi revine Biroului executiv al CR Hîncești al Sindicatului Educației și Științei.
2. Monitorizarea realizării prezentei hotărâri se pune în sarcina preşedintelui Consiliului Raional Hîncești al Sindicatului Educaţiei şi Ştiinţei, Ana Cimpoieșu.

Preşedinte CR Hîncești al SEȘ Ana Cimpoieșu